POROČILO KOORDINATORJA

GIBANJE IN ŠPORT ZA ZDRAVJE

Redna telesna dejavnost, zdravo prehranjevanje, varno okolje in preventivno ravnanje so ključni dejavniki, ki med odraščanjem mladim zagotavljajo optimalno rast in razvoj, prispevajo k njihovemu dobremu počutju ter dolgoročno krepijo zdravje ter povečajo kakovost življenja.

Zato je posebej pomembno, da otrokom v vrtcu ponudimo dejavnosti, ki dolgoročno pripomorejo k preprečevanju in odpravljanju negativnih posledic današnjega načina življenja in jih spodbujamo k zdravemu življenjskemu slogu, s čimer lahko pozitivno vplivamo na njihovo telesno in duševno zdravje. Različne dejavnosti s področja *Gibanje in zdravje za dobro psihično in fizično počutje* morajo biti dostopne vsem otrokom, saj z njimi vplivamo na zdrav telesni, čustveni, kognitivni in socialni razvoj posameznika.

Cilji:

* ozaveščajo pomen telesnega in duševnega zdravja za dobro počutje in kakovostno življenje;
* vse bolj razumejo pomen vsakodnevnega gibanja, uravnotežene prehrane, zdravega in varnega okolja, sprostitve in počitka;
* spoznavajo in se aktivno vključujejo v različne gibalne dejavnosti, razvijajo navade zdravega prehranjevanja, sodelujejo z drugimi ter v okolju ravnajo varno in odgovorno;
* pridobivajo znanje o preventivnem ravnanju v skrbi za zdravje in varnost;
* oblikujejo pozitiven odnos do gibanja, zdrave hrane in uravnoteženega prehranjevanja, okolja, samega sebe in drugih ter razvijajo s tem povezana pozitivna stališča, navade in ravnanja.

V Letnem delovnem načrtu vrtca imamo opredeljeno to vsebinsko področje, v katerem načrtujemo in izvajamo ter evalviramo gibalno športne dejavnosti. Vse dejavnosti so bile izvedene na ravni celotnega vrtca, nekatere pa tudi na občinski ravni. Ob izvedbi samih dejavnosti upoštevamo in vpnemo tudi rdečo nit projekta Zdravje v vrtcu. Letošnja rdeča nit je bila Medgeneracijsko sodelovanje.

DAN BREZ AVTOMOBILA; izvedli smo ga 21.9.2018 s povabilom staršem, dedkom, babicam in otrokom, da pridejo v vrtec ali gredo domov peš. Po skupinah smo organizirali tudi pohode v različne smeri v okolici kraja, na ciljih pa smo izvajali različne naravne oblike gibanja z opazovanjem narave.

KROS; letos ni bil izveden kot športen dan ampak so otroci vrtca, učenci, straši in strokovni delavci izvedli športno soboto v septembru 2018 izpeljane so bile tri športne discipline–kolesarjenje, pohodništvo in tek.

TEK PODNEBNE SOLIDARNOSTI; smo obeležili 28.11.20118. Najprej smo si ogledali dokumentarni film Prihodnost je v naših rokah, nato na svoje medalje narisali svoj namen- kaj bi naredil za naravo, ljudi, da bo čim manj podnebnih sprememb. Na igrišču smo nato najprej izvedli skupinsko ogrevanje, ter skupinski tek. Povabili smo tudi starše ter dedke in babice.

SVETOVNI DAN ZDRAVJA ; 12.4.2019, vse skupine smo se podale na pohode v bližnji okolici vrtca. Pred tem smo izvedli skupen pogovor o tem kaj je zdravje, kako poskrbeti zanj.

SVETOVNI DAN DRUŽINE; izvedli smo ga 15.5.2019. Sicer smo načrtovano dejavnost (pohod na Jeruzalem morali zaradi dežja odpovedati, vendar smo dejavnost prestavili v telovadnico šole. V sodelovanju z DPM Ivanjkovci in animacijskim klubom Lilibum smo se skupaj z otroki, starši ter starimi starši zabavali ob glasbeno plesnih igrah.

MIKS; 30.5.2018 gibalno športna prireditev štirih vrtcev, organizator je bil vrtec Ivanjkovci, kraj izpeljave pa lovski dom v Veličanah. Otroci in starši so v naravi in z naravnimi rekviziti krožili med štirimi različnimi gibalnimi igrami na temo pravljična bitja. V letošnjem šolskem letu bomo prireditev MIKS izvedli ob Tednu otroka, po predhodnem dogovoru z vsemi udeleženci.

MALI SONČEK IN SVETOVNI DAN ŠPORTA; tedensko obiskujemo vse skupine telovadnico, kjer izvajamo različne gibalno-športne naloge. Otroci vsak dan izvajajo naravne oblike gibanja v naravi, v različnih vremenskih pogojih. V novembru smo izvedli eno tedenski Plavalni tečaj v bazenu Gimnazije Ormož.

31.5. 2019 smo imeli zaključek programa MALI SONČEK in podelitev priznanj otrokom, sodeloval je uspešni rokometaš iz lokalnega okolja, kateri je tudi obiskoval naš vrtec ter osnovno šolo. Vključeni so bili tudi starši ter stari starši otrok.

MINI OLIMPIJADA VRTCA ORMOŽ; celoletna priprava, spoznavanje in urjenje različnih športnih disciplin, tekmovanje v športnem duhu. Kot spodbudo otrokom, smo povabili na ogled prireditve tudi starše in stare starše.

Naš moto je Gibanje za ohranjanje in krepitev zdravja in če bomo s temi dejavnostmi vsaj delno prispevali k ozaveščanju le tega tudi širše, je namen v celoti dosežen.

Koordinator projekta

Milena Školiber, dipl. vzg.